Wachau (Austria)
Wachau ([vaˈxaʊ̯]) on maalilise maastikuga Austria org, mille moodustab Doonau jõgi. See on Alam-Austria üks silmapaistvamaid turismisihtkohti, mis asub Melki ja Kremsi linna vahe ning on tuntud kvaliteetveinide tootmise piirkonnana. See on 36 km pikk ja asustati juba eelajaloolistel aegadel. Tuntud koht ja turismiobjekt on Dürnstein, kus Inglismaa kuningas Richard I oli Austria hertsogi Leopold V käes vangis. Selle iidsete kloostrite (Melki klooster ja Göttweigi klooster), losside ja varemete arhitektuuriline elegants koos linnade ja külade linnaarhitektuuriga ning viinapuude kasvatamine olulise põllumajandussaadusena on oru domineerivad omadused. Wachau kanti selle arhitektuuri- ja põllumajandusajaloo tunnustamiseks 2000. aasta detsembris UNESCO maailmapärandi nimistusse kui Wachau kultuurmaastik.